আলী রাদিয়াল্লাহু আনহু থেকে বর্ণিত, একজন ‘মুকাতিব’ (লিখিত চুক্তি অনুযায়ী নির্দিষ্ট পরিমাণ অর্থ দিতে প্রতিশ্রুতিবদ্ধ কৃতদাস) তার নিকট এসে নিবেদন করল, আমি আমার নির্ধারিত অর্থ দিতে অপারগ, অতএব আপনি আমাকে সাহায্য করুন। (এ কথা শুনে) তিনি বললেন, তোমাকে কি এমন দোআ’ শিখিয়ে দিব না, যা রাসূলুল্লাহ সাল্লাল্লাহু আলাইহি ওয়াসাল্লাম আমাকে শিখিয়ে দিয়েছিলেন? যদি তোমার উপর পর্বত সমপরিমাণ ঋণও থাকে, তাহলে আল্লাহ তাআ’লা তোমার পক্ষ থেকে তা পরিশোধ করে দেবেন। বল, আল্লা-হুম্মাকফিনী বিহা’লা-লিকা আ’ন হা’রা-মিক, অআগনিনী বিফাযবলিকা আ’ম্মান সিওয়া-ক।’